Kanadese nasionale vrouerugbyspan

Die Kanadese nasionale vrouerugbyspan (Engels: Canada women’s national rugby union team; Frans: Équipe du Canada féminine de rugby à XV) is die nasionale vrouerugbyspan wat Kanada in internasionale wedstryde (toetswedstryde) verteenwoordig. Dié span dra die byname Canucks en Les Rouges. Rugby word in Kanada geadministreer deur Rugby Kanada (Engels: Rugby Canada, RC; Frans: Fédération canadienne de rugby à XV) wat in 1974 gestig is. Kanada word as die naasbeste vrouerugbyspan in die Amerikas beskou (ná die Verenigde State). Kanada is tans (September 2025) tweede op Wêreldrugby se wêreldranglys gelys. 

Kanada het sy eerste toetswedstryd in 1987 teen die Verenigde State gespeel. Kanada se belangrikste internasionale verskyning is tydens die vierjaarlikse vrouerugbywêreldbekertoernooi wat sedert 1991 beslis word. Kanada het aan al tien die toernooie deelgeneem en sowel in 2014 as in 2025 as naaswenner geëindig. Kanada neem jaarliks aan die Stille Oseaan-vierreeks deel, saam met Australië, Nieu-Seeland en die Verenigde State. Een voormalige Kanadese rugbyspeler is in Wêreldrugby se Heldesaal opgeneem. Die Kanadese span speel tradisioneel in rooi truie met wit kleuraksente, rooi broeke met wit strepe en wit sokkies met rooi strepe – wat aan die kleure van die vlag van Kanada ontleen is.

 Beheerliggaam 

Die beheerliggaam vir rugby in Kanada is Rugby Kanada (Engels: Rugby Canada, RC; Frans: Fédération canadienne de rugby à XV). Rugby Kanada is in 1974 gestig en het in 1987, net voor die eerste mansrugbywêreldbekertoernooi, ’n volle lid van die Internasionale Rugbyvoetbalraad (IRVR; nou Wêreldrugby) geword.  Daarbenewens was Rugby Kanada in 2001 ’n stigtingslid van die Noord-Amerikaanse en Wes-Indiese Rugbyvereniging (North America and West Indies Rugby Association, NAWIRA; nou Rugby Amerikas Noord), nadat Kanada en die Verenigde State by die Wes-Indiese Rugbyvereniging (West Indies Rugby Association) aangesluit het. 

 Geskiedenis 
Die Kanadese vrouerugby se ontwikkeling het in die 1980’s begin met die eerste toetswedstryd in 1987 in Victoria teen ’n ander nasionale span wat sy debuut gemaak het, die Verenigde State.  Dit was ook die heel eerste vrouetoetswedstryd buite Europa. 

In 1991 het Kanada aan die heel eerste Vrouerugbywêreldbeker in Wallis deelgeneem. Die span het ná ’n oorwinning oor Spanje met 19–4 in die uitspeelwedstryd die vyfde plek beklee. Sedertdien het die Kanadese span aan elke vrouerugbywêreldbekertoernooi deelgeneem.

Tydens die Vrouerugbywêreldbeker 2014 in Frankryk het die Kanadese die eindstryd gehaal. Hulle was met die latere wêreldkampioen Engeland in dieselfde groep. Die groepwedstryd tussen albei spanne het in ’n 13–13-gelykop geëindig, terwyl die Kanadese die herontmoeting in die eindstryd met 9–21 verloor het.    

In 2022 het Kanada ná ’n nederlaag teen Frankryk in die vanweë die wêreldwye Covid-19-pandemie met een jaar uitgestelde Vrouerugbywêreldbeker 2021 in Nieu-Seeland se bronseindstryd die vierde plek beklee.   

Tydens die Vrouerugbywêreldbeker 2025 in Engeland het die Kanadese in die halfeindstryd die verdedigende kampioen Nieu-Seeland uitgeskakel en in die eindstryd die gasvroue Engeland ontmoet, maar met 13–33 verloor.  

 Kleure, embleem en bynaam 
Kanada speel tradisioneel in ’n rooi trui met wit kleuraksente, wit broeke met rooi strepe en rooi sokkies met wit strepe. Hul alternatiewe trui is wit met rooi kleuraksente, rooi broeke met wit strepe en wit sokkies met rooi strepe.

Die beheerliggaam Rugby Kanada se kenteken toon ’n elfpuntige esdoringblaar (Acer saccharum) in die nasionale kleure wit en rooi, ontleen aan die vlag van Kanada, met die belettering Rugby op. Die nasionale span se byname is Canucks, ontleen aan die slangterm vir Kanadese, en Les Rouges („die rooies“), afgelei van die truikleur.

 Tuisstadions 
Net soos ander vername rugbylande soos Frankryk, Ierland, Italië, Nieu-Seeland, Skotland, Suid-Afrika, die Verenigde State en Wallis beskik Kanada oor geen amptelike tuisstadion vir sy nasionale span nie. Die Kanadese gebruik vir hul toetse eerder ’n verskeidenheid stadions dwarsdeur Kanada.

 Rugbywêreldbekerstadions 

Kanada het die Vrouerugbywêreldbeker 2006 aangebied. Al die wedstryde is in die Kanadese provinsie Alberta gehou.

 Toetswedstryde 
Kanada het 90 van sy 176 toetswedstryde gewen, ’n wenrekord van 51,14%. Kanada se statistieke in toetswedstryde teen alle lande, in alfabetiese volgorde, is soos volg (korrek teen September 2025):

 Opponent Gespeel Gewen Verloor Gelykop % Gewen   7  7  0  0  100,00   38  3  34  1  7,89   2  2  0  0  100,00   18  9  9  0  50,00   1  1  0  0  100,00   4  3  1  0  75,00   3  3  0  0  100,00   2  2  0  0  100,00   2  2  0  0  100,00   1  1  0  0  100,00   19  2  17  0  10,53   1  1  0  0  100,00   8  7  1  0  87,50   1  1  0  0  100,00   3  3  0  0  100,00   4  4  0  0  100,00   1  1  0  0  100,00   46  27  19  0  56,52   15  11  2  2  73,33Algeheel  176  90  83  3  51,14

 Wedywering met ander nasionale spanne 
Kanada se grootste mededinger in rugby is die Verenigde State. Kanada het meer toetswedstryde teen dié suidelike buurland as teen enige ander land gespeel. Die twee spanne het in 1987 vir die eerste keer teen mekaar te staan gekom en van die 46 toetswedstryde tot dusver het Kanada 27 gewen en die Verenigde State 19. Beide Kanada en die Verenigde State is onder die suksesvolste spanne wat die vrouerugbywêreldbekertoernooi betref, aangesien die Kanadese in 2014 en 2025 die eindstryd gehaal het, terwyl die Amerikaners die eerste Vrouerugbywêreldbeker 1991 kon wen en tydens die twee daaropvolgende toernooie ook die eindstryd kon haal. Tot dusver het albei spanne tydens drie vrouerugbywêreldbekertoernooie vier keer ontmoet: in 1998, 2010 en twee keer tydens die 2021-toernooi wat in 2022 gehou is. Sedert 2021 ontmoet albei spanne jaarliks tydens die jaarlikse Stille Oseaan-vierreeks, waaraan ook Australië en Nieu-Seeland deelneem. Van 1987 tot 1999 was die Verenigde State in nege agtereenvolgende toetswedstryde onoorwonne, sedert 2019 kon Kanada dié wenreeks ewenaar en ook nege agtereenvolgende toetswedstryde wen. 

Kanada handhaaf ook ’n sekere wedywering met Engeland. Kanada en Engeland het tot dusver in 38 toetswedstryde ontmoet, waarvan Engeland 34 gewen het en Kanada drie, met een gelykopuitslag. Daarbenewens het albei spanne in twee eindstryde ontmoet en ook een bronseindstryd beslis (wat Kanada almal verloor het).

 Rekords 
 Wêreldbekerrekord 
Kanada het aan elke vrouerugbywêreldbekertoernooie deelgeneem en het tydens die 2014- en 2025-toernooie as naaswenner geëindig.

 Jaar  Uitslag 1991  Vyfde plek 1994  Sesde plek 1998  Vierde plek 2002  Vierde plek 2006  Vierde plek 2010  Sesde plek 2014  Naaswenner 2017  Vyfde plek 2021  Vierde plek 2025  Naaswenner 2029  gekwalifiseer 2033  

 Stille Oseaan-vierreeks 
Kanada se enigste jaarlikse toernooi is die Stille Oseaan-vierreeks, waar hulle teen drie ander lande van die Stille Oseaangebied speel: Australië, Nieu-Seeland en die Verenigde State. Die Stille Oseaan-vierreeks is in 2021 vir die eerste keer tussen Kanada en die Verenigde State beslis, Australië en Nieu-Seeland het in 2022 by dié toernooi aangesluit.  Die Kanadese het sedertdien twee toernooie gewen.

 Titeloorwinnings (2): 2021, 2024

 Spelers 
 Huidige span 
Die volgende spelers het die Kanadese span gevorm tydens die Vrouerugbywêreldbeker 2025: 

+ Agterspelers (backs, arrières) Speler  Posisie  Klub  Toetswedstryde Olivia Apps  Skrumskakel  Lindsay  18 Justine Pelletier  Skrumskakel  Bordeaux  37 Claire Gallagher  Losskakel  Trailfinders  18 Taylor Perry  Losskakel  Exeter Chiefs / Oakville Crusaders  15 Alex Tessier 15px|Kaptein  Losskakel  Exeter Chiefs / Saint-Anne-de-Bellevue  59 Alysha Corrigan  Senter  Saracens  21 Shoshanah Seumanutafa  Senter  Chiefs Manawa  18 Fancy Bermudez  Vleuel  Saracens / Westshore  18 Paige Farries  Vleuel  Saracens  40 Asia Hogan-Rochester  Vleuel  Toronto Nomads / Westshore  3 Florence Symonds  Vleuel  Universiteit van Brits-Columbië  12 Sarah-Maude Lachance  Heelagter  Bordeaux  10 Julia Schell  Heelagter  Trailfinders / Castaway Wanderers  26+ Voorspelers (forwards, avants) Speler  Posisie  Klub  Toetswedstryde Gillian Boag  Haker  Capilano  32 Taylor McKnigh  Haker  Universiteit van Guelph / Aurora Barbarians  1 Emily Tuttosi  Haker  Exeter Chiefs / Calgary Hornets  34 Olivia DeMerchant  Stut  Halifax Tars  60 McKinley Hunt  Stut  Saracens / Aurora Barbarians  32 Brittany Kassil  Stut  Guelph Goats  46 DaLeaka Menin  Stut  Exeter Chiefs / Calgary Hornets  63 Maya Montiel  Stut  Saracens  5 Mikiela Nelson  Stut  Exeter Chiefs / Capilano  10 Tyson Beukeboom  Slot  Cowichan Piggies / Aurora Barbarians  77 Caroline Crossley  Slot  Castaway Wanderers  7 Courtney O’Donnell  Slot  Red Deer Titans  46 Julia Omokhuale  Slot  Saracens / Calgary Irish  7 Rachel Smith  Slot  Universiteit van Brits-Columbië  3 Pamphinette Buisa  Losvoorspeler  Ottawa Irish  17 Sophie de Goede  Losvoorspeler  Saracens / Castaway Wanderers  35 Fabiola Forteza  Losvoorspeler  Bordeaux  35 Karen Paquin  Losvoorspeler  Club de rugby de Quebec  45 Laetitia Royer  Losvoorspeler  Saracens / Saint-Anne-de-Bellevue  18 Gabby Senft  Losvoorspeler  Saracens / Castaway Wanderers  32

 Bekende spelers 
duimnael|upright|Heather Moyse in 2010
Een voormalige Kanadese speler is vir haar uitstekende prestasies in Wêreldrugby se Heldesaal opgeneem: 

 Speler  Posisie  Inskrywing Heather Moyse  Heelagter  2016

 Sien ook 

 Kanadese nasionale rugbyspan

 Verwysings 

 Eksterne skakels 

   Amptelike webwerf van Rugby Kanada
  Kanada by Wêreldrugby

Kategorie:Nasionale vrouerugbyspanne
Kategorie:Rugby in Kanada